***Shkalalashtirish***

*Ta’rifi*

Bir varaq qog`ozda ikki qutb: “juda ko`p” va “juda kam” tomonlarga ega bo`lgan shkala chiziladi (SHkalaning uzunligi erkin ravishda o`qituvchi tomonidan belgilanishi mumkin). Ishtirokchilarga muhokama qilinayotgan mavzu bo`yicha shkalada, o`z xabardorligi va bilimdonligiga qarab, bir nuqta chizib (qo`yib) qo`yish taklif etiladi. Mashq yakunida o`qituvchi xulosa chiqaradi.

***Izoh:***

Ishtirokchilar mavzu ko`rib chiqilgandan keyin yana bir bor o`zlarining naqadar bilimdonliklarini belgilashlari uchun shkalalashtirish takroran o`tkazilishi mumkin.

Mavzuni o`rganish jarayonining boshida belgilab qo`yilgan shkala eng oxirgi belgilangan shkala bilan solishtiriladi, va guruhning masala yoki mavzuni tushunish yoki o`zlashtirishda olg`a harakatlanishi belgilab qo`yiladi.

*Foydalanish doiralari*

Tabiiy va aniq fanlarni o`qitishda, o`quvchilarning o`rganilayotgan mavzu bo`yicha bilimlari va tajribasini aniqlab olish uchun.

*Afzalliklari*

Bu jarayonga barcha o`quvchilarni jalb qiladi, o`quvchilarning u yoki bu o`quv mavzusi borasidagi bilimlarini aniqlash, ularning o`sishi, ma’lum mavzuni o`zlashtirishda olg`a siljishlarini kuzatishga imkon beradi.

*Qimyinchiliklari*

O`quvchilarning o`z bilimlarini baholashdagi noxolisligi, baholashning iloji yo`qligi.